नागणेचीजी माता को फाग खेलाई, गाया सिंह चढ़ी आई...
शाकद्वीपीयसमाज की ओर से शनिवार को खेलनी सप्तमी पर नागणेचीजी माता को फाग खेलाकर नगर में परंपरागत रूप से होली की विधिवत शुरूआत की। नागणेचीजी मंदिर में शाम ढलते ही माता के दर्शन का सिलसिला शुरू हुआ जो रात को मां का फाग खेलाने, देर रात गेर निकालने और सामूहिक गोठ के साथ संपन्न हुआ। सिंह चढ़ी मां आई, भवानी..., नींबूड़ा सरीखे गीतों के साथ शनिवार को शाकद्वीपीय समाज के लोगों ने गेर निकाली। इससे पहले नागणेचीजी मां को फाग खेलाई गई। मंदिर में गुलाल उड़ाई, होली के गीत गाए और इसी के साथ हो गया होली का आगाज। मां को फाग खेलाने के बाद बड़ी संख्या में समाज के लोग गोगागेट पर एकत्रित हुए। यहां से निकली गेर ने जैसे ही शहर में प्रवेश किया तो बड़ी संख्या में लोग इसे देखने भी जुटे। गेर में शामिल समाज का एक व्यक्ति गीत के माध्यम से कदम आगे कर सवाल करता तो दूसरे ग्रुप में से भी एक व्यक्ति कदम आगे करके इसका जवाब देता। ये सवाल-जवाब भी गीतों के माध्यम से ही हुए। बड़ा बाजार, चाय पट्टी, सब्जी बाजार, नाइयों की गली, मरुनायक चौक, चौधरियों की गली होते हुए गेर सेवगों के चौक पहुंची। यहां भैरुंनाथ की स्तुति के साथ गेर का विधिवत समापन हुआ। इस मौके पर शाकद्वीपीय समाज की सामूहिक गोठ के आयोजन हुए।
{ लालाणी व्यासों का चौक, किकाणी व्यासों का चौक, चाैथाणी ओझाओं का चौक और सुनारों की बड़ी गुवाड़ में थंब पूजन होंगे।
{ नत्थूसर गेट के अंदर फक्कड़दाता की रम्मत।
{ जूनागढ़ के सामने खंजर क्लब की ओर से चंग पर धमाल।
{ रानीबाजार औद्योगिक क्षेत्र के राम मंदिर में होली के रंग श्याम प्रभु के संग कार्यक्रम।
{ अपना घर आश्रम में फाग-उत्सव।
hin_Deva hin_Deva hin_Deva hin_Deva bho_Deva bho_Deva bho_Deva